ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቱርኪ ንቕትለት ካሾጊ ኣመልኪታ ወግዓዊ መግለጺ ሂባ 1 ሕዳር 2018 ምንጪ ስእሊ, PA መንግስቲ ቱርኪ ንፈለማ እዋን ብዛዕባ ኣቀታትላ ጋዜጠኛ ስዑድያ ጀማል ካሾጊ ወግዓዊ መግለጺ ሂቡ። ፕሬዚደንት ኤርዶዋን ምስ ንጉስ ሳልማን ብቴሌፎን ኣብ ዝገበሮ ርክብ፡ ክልቲኤን ሃገራት ኣብቲ ዝካየድ ዘሎ መርመራ ምትሕብባረን ክቕጽልኦ ተሰማሚዐን። ቱርኪ ጋዜጠኛ ስዑድ ዓረብ ጀማል ካሾጊ ብኸመይ ከምዝተቐትለ ዝሕብር ወግዓዊ መግለጺ ንፈለማ ግዜ ኣብ ዝሃበትሉ፡ ኻሾጊ ናብቲ ቤት ጽሕፈት ቆንስል ምስኣተወ ሽዑ ንሽዑ ኢዮም ሓኒቖሞ። እዚ ናይ መንግስቲ ቱርኪ መግለጺ ድሕሪ ንሳምንታት (ሰሙናት) ናይ ዜና ማዕከናት ብዛዕባ`ቲ ብ2 ጥቅምቲ ኣብ ኢስታንቡል ዝርከብ ቤት ጽሕፈት ቆንስል ስዑዲ ዝተቐትለ ጀማል ኻሾጊ ዘቕረብኦ ጸብጻብ ይውሃብ`ምበር፡ ቱርኪ ገና ጭብጢ ክተቕርብ ኣለዋ። ዓቃብ ሕጊ ቱርኪ፡ ኢርፋን ፊዳን ምስ ስዑዳዊ መዘንኡ ዘካየዶ ርክብ ``ጭቡጥ ውጽኢት ኣይነበሮን`` ኢሉ። ሱዕዲ ዓረብ፡ ጀማል ኻሾጂ ከም ዝተቐትለ ተኣሚና ንጉስ ስዑዲ፡ ምኽንያት ሞት ካሾጊ ዝኾኑ ክቐጽዕ'ዩ ስዑድ ዓረብ ግና ብዛዕባ`ቲ ተኻይዱ ዝተባህለ ርክብ ዝኾነ መግለጺ ኣይሃበትን። ``ብመሰረት ኣቐዲሙ ዝወጸ መደብ፡ እቲ ግዳይ፡ ጀማል ኻሾጊ፡ ሽዑ ንሽዑ ናብቲ ቤት ጽሕፈት ቆንስል ምስኣተወ፡ ዓፊኖም ኢዮም ቀቲሎሞ`` ኢሉ እቲ ናይ መንግስቲ ቱርኪ መግለጺ። ብድሕሪኡ፡ ብመሰረት እቲ ኣቐዲሙ ዝወጸ መደብ፡ ሬስኡ ድሕሪ ምጉዝዛይ ከም ዘጥፍእዎ የረድእ እቲ መግለጺ። ኣብ ኣሜሪካ ኣብ ናይ ዜና ማዕከናት ዝሰርሕ ዝነበረ ስዑዳዊ ጋዜጠኛ፡ ጀማል ኻሾጊ፡ ኣንጻር መራሕቲ ሃገሩ ተቓውሞ ብምስማዕ ፍሉጥ ኢዩ ነይሩ። ዋላ`ኳ ቱርኪ፣ ኣሜሪካን ስዑድ ዓረብን ኻሾጊ ኣብቲ ቤት ጽሕፈት ቆንስል ከምዝተቐትለ እንተተሰማምዑ፡ ብኸመይ ከምዝተቐትለ ኣብ ስምምዕ ኣይተበጽሐን፡ ሬስኡ'ውን ኣይተረኽበን ዘሎ። ኣብታ ናይ መወዳእታ ርክብ እንታይ ኣጓኒፉ?
